ગઈ કાલ દક્ષિણ આફ્રિકાએ ટોસ જીતીને પહેલી બેટિંગ કરતાં આઠ વિકેટે ૩૨૭ રન બનાવ્યા હતા, જેના જવાબમાં ઓસ્ટ્રેલિયાની ટીમ ૨૯૬ રન જ બનાવી શકી હતો. જોકે દ. આફ્રિકાની શરૂઆત સારી રહી નહોતી. શરૂઆતની ૧૧ ઓવર બાદ દક્ષિણ આફ્રિકાનો સ્કોર ત્રણ વિકેટે ૫૨ રન હતો. ત્યાર બાદ રસૌ અને જે. પી. ડોમિનીએ પોતાની ટીમને સંભાળી હતી અને ૧૭૮ રનની શાનદાર ભાગીદારી નોંધાવી હતી. ઓસ્ટ્રેલિયા સામે ચોથી વિકેટ માટેની આ રેકોર્ડ ભાગીદારી હતી. રસૌને ૧૧૮ બોલમાં ૧૪ ચોગ્ગા અને બે છગ્ગા સાથે ૧૨૨ રન, જ્યારે ડોમિનીએ ૭૫ બોલમાં આઠ ચોગ્ગા સાથે ૭૩ રન ઝૂડી કાઢ્યા હતા, જ્યારે ડેવિડ મિલરે પણ ૨૯ બોલમાં ૩૯ રનની તોફાની ઇનિંગ્સ રમી હતી.